પાસ કન્વિનર હાર્દિક પટેલ ગઈકાલે ચંદ્રમણી હોસ્પિટલમાં સારવાર લઇ રહેલાં ડૉ. પ્રવીણ તોગડિયાને મળ્યાં હતાં અને તેમનાં ખબરઅંતર પૂછ્યા હતાં. હાર્દિક પટેલે તોગડીયાને મળીને ટ્વીટ કરી હતી જેમાં લખ્યું હતું કે “Z+ સિક્યોરિટી હોવા છતા પ્રવિણ તોગડિયાજી ગાયબ થઇ જાય છે. વિચારવા લાયક બાબત છે કે સામાન્ય માણસ સાથે શું થઇ શકે? પ્રવિણ તોગડિયાજીએ પહેલા પણ કહ્યુ હતુ કે તેમના જીવને જોખમ છે. આ ઉપરાંત હાર્દિક પટેલે બીજી ટ્વીટમાં લખ્યું હતું કે ભાજપ સરકારમાં વિશ્વ હિંદુ પરિષદ રડી રહી છે, આને જ અચ્છે દિન કહેવાય. આમ હાર્દિક પટેલે તોગડિયા મુદ્દે ભાજપ સરકારને ઘેરવાની એકપણ તક ગુમાવી નહોતી.